CELEX: 32016L1028
Language: el
Date: 2016-04-19 00:00:00
Title: Κατ' εξουσιοδότηση οδηγία (EE) 2016/1028 της Επιτροπής, της 19ης Απριλίου 2016, για την τροποποίηση, με σκοπό την προσαρμογή στην τεχνική πρόοδο, του παραρτήματος IV της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου, όσον αφορά εξαίρεση του μόλυβδου σε συγκολλητικά κράματα για ηλεκτρικές συνδέσεις με αισθητήρες για τη μέτρηση της θερμοκρασίας σε ορισμένες συσκευές (Κείμενο που παρουσιάζει ενδιαφέρον για τον ΕΟΧ)

25.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 168/13
            
         ΚΑΤ' ΕΞΟΥΣΙΟΔΌΤΗΣΗ ΟΔΗΓΊΑ (EE) 2016/1028 ΤΗΣ ΕΠΙΤΡΟΠΉΣ
   της 19ης Απριλίου 2016
   για την τροποποίηση, με σκοπό την προσαρμογή στην τεχνική πρόοδο, του παραρτήματος IV της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου, όσον αφορά εξαίρεση του μόλυβδου σε συγκολλητικά κράματα για ηλεκτρικές συνδέσεις με αισθητήρες για τη μέτρηση της θερμοκρασίας σε ορισμένες συσκευές
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2011/65/ΕΕ του Ευρωπαϊκού Κοινοβουλίου και του Συμβουλίου, της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε ηλεκτρικό και ηλεκτρονικό εξοπλισμό (1), και ιδίως το άρθρο 5 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Η οδηγία 2011/65/ΕΕ απαγορεύει τη χρήση μολύβδου στον ηλεκτρικό και ηλεκτρονικό εξοπλισμό που διατίθεται στην αγορά.
            
         
               (2)
            
            
               Ο μόλυβδος χρησιμοποιείται για τις ηλεκτρικές συνδέσεις σε κρυογενικούς αισθητήρες για τα ιατροτεχνολογικά προϊόντα και τα όργανα παρακολούθησης και ελέγχου με στόχο την πρόληψη του σχηματισμού μεσομεταλλικών φάσεων μεγάλου πάχους, ινοκρυστάλλων και «λέπρας του κασσίτερου». Οι αισθητήρες αυτοί χρησιμοποιούνται σε ορισμένες εφαρμογές για τη μέτρηση πολύ χαμηλών θερμοκρασιών για σύντομα χρονικά διαστήματα.
            
         
               (3)
            
            
               Τα συγκολλητικά κράματα χωρίς μόλυβδο δεν μπορούν να χρησιμοποιηθούν σε κρυογενικές εφαρμογές, δεδομένου ότι είναι επιρρεπή στη δημιουργία «λέπρας του κασσίτερου», η οποία επηρεάζει σοβαρά την αξιοπιστία των συσκευών. Έχει αποδειχθεί ότι, στην περίπτωση των κρυογενικών αισθητήρων με τυπική λειτουργία, δεν υπάρχουν εναλλακτικές τεχνολογίες σύνδεσης, πλην της συγκόλλησης, οι οποίες να είναι ταυτόχρονα αξιόπιστες και διαθέσιμες.
            
         
               (4)
            
            
               Συνεπώς, τα συγκολλητικά κράματα μολύβδου για τις εξωτερικές επαφές αισθητήρων θερμοκρασίας οι οποίοι χρησιμοποιούνται περιοδικά σε θερμοκρασίες κάτω των – 150 °C θα πρέπει να εξαιρεθούν έως τις 30 Ιουνίου 2021, όπως η εξαίρεση στο σημείο 26 του παραρτήματος IV της οδηγίας 2011/65/ΕΕ. Λαμβανομένων υπόψη των κύκλων καινοτομίας για τα ιατροτεχνολογικά προϊόντα και τα όργανα παρακολούθησης και ελέγχου, η διάρκεια της παρούσας εξαίρεσης είναι απίθανο να έχει δυσμενή αντίκτυπο στην καινοτομία.
            
         
               (5)
            
            
               Ως εκ τούτου, η οδηγία 2011/65/ΕΕ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα IV της οδηγίας 2011/65/ΕΕ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 30 Απριλίου 2017. Ανακοινώνουν αμέσως στην Επιτροπή το κείμενο των εν λόγω διατάξεων.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 19 Απριλίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 174 της 1.7.2011, σ. 88.
   
      ΠΑΡΑΡΤΗΜΑ
      Στο παράρτημα IV της οδηγίας 2011/65/ΕΕ το σημείο 26 αντικαθίσταται από το ακόλουθο κείμενο:
      
         
                     «26.
                  
                  
                     Μόλυβδος στις ακόλουθες εφαρμογές που χρησιμοποιούνται μονίμως σε θερμοκρασία κάτω των – 20 °C υπό κανονικές συνθήκες λειτουργίας και αποθήκευσης:
                     
                                 α)
                              
                              
                                 συγκολλητικά κράματα πλακετών τυπωμένου κυκλώματος·
                              
                           
                                 β)
                              
                              
                                 επιστρώσεις στις άκρες ηλεκτρικών και ηλεκτρονικών κατασκευαστικών στοιχείων και επιστρώσεις πλακετών τυπωμένου κυκλώματος·
                              
                           
                                 γ)
                              
                              
                                 συγκολλητικά κράματα σύνδεσης συρμάτων και καλωδίων·
                              
                           
                                 δ)
                              
                              
                                 συγκολλητικά κράματα σύνδεσης μορφοτροπέων και αισθητήρων.
                              
                           Μόλυβδος σε συγκολλητικά κράματα ηλεκτρικών συνδέσεων με αισθητήρες για τη μέτρηση της θερμοκρασίας σε συσκευές που έχουν σχεδιαστεί για περιοδική χρήση σε θερμοκρασίες κάτω των – 150 °C.
                     Η ισχύς αυτών των διατάξεων λήγει στις 30 Ιουνίου 2021.».